Document ID: 31994R3243

KOMISSION ASETUS (EY) N:o 3243/94,
annettu 21 päivänä joulukuuta 1994,
neuvoston asetuksissa (EY) N:o 3071/94 ja (EY) N:o 3073/94 säädettyjen tuontijärjestelmien soveltamista koskevista yksityiskohtaisista säännöistä korkealaatuisen naudanlihan ja jäädytetyn puhvelinlihan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiön avaamisesta CN-koodeihin 0201 ja 0202 kuuluvalle korkealaatuiselle, tuoreelle, jäähdytetylle tai jäädytetylle naudanlihalle ja CN-koodeihin 0206 10 95 ja 0206 29 91 kuuluville tuotteille (vuoden 1995 ensimmäinen puolisko) 12 päivänä joulukuuta 1994 annetun neuvoston asetuksen (EY) N:o 3071/94(1), ja erityisesti sen 2 artiklan,
ottaa huomioon yhteisön tariffikiintiön avaamisesta CN-koodiin 0202 30 90 kuuluvalle jäädytetylle puhvelinlihalle (vuoden 1995 ensimmäinen puolisko) 12 päivänä joulukuuta 1994 annetun neuvoston asetuksen (EY) N:o 3073/94(2), ja erityisesti sen 2 artiklan,
sekä katsoo, että
asetuksissa (EY) N:o 3071/94 ja (EY) N:o 3073/94 avataan kiintiö korkealaatuiselle naudanlihalle ja jäädytetylle puhvelinlihalle; olisi tarpeen antaa yksityiskohtaiset säännöt näiden järjestelmien soveltamiseksi,
tuovat kolmannet maat ovat sitoutuneet antamaan näille tuotteille niiden alkuperän takaavan aitoustodistuksen; olisi tarpeen määritellä näiden todistusten malli ja säädettävä niiden käytön yksityiskohtaisista säännöistä; aitoustodistuksen on oltava kolmannessa maassa sijaitsevan antavan viranomaisen antama; tämän viranomaisen on esitettävä kaikki tarvittavat takeet kyseisen järjestelmän hyvän toiminnan varmistamiseksi,
komission asetuksen (ETY) N:o 2377/80(3), sellaisena kuin se on viimeksi muutettuna asetuksella (EY) N:o 1084/94(4), 2 artiklan mukaisesti kaikkien naudanliha-alan tuotteiden yhteisöön tuonnin edellytyksenä on todistuksen esittäminen; tämän asetuksen mukaisesti sellaisista kolmansista maista, jotka eivät ole allekirjoittaneet vapaaehtoisia rajoitussopimuksia, tuotujen lihojen osalta tässä todistuksessa on oltava asetuksen (ETY) N:o 2377/80 12 artiklassa säädetyt tiedot,
näiden lihojen hyvän hallinnoimisen varmistamiseksi olisi aiheellista tarvittaessa säätää, että tuontitodistusten antamisen edellytyksenä on vakuutus ja erityisesti aitoustodistuksissa olevat tiedot,
kyseisen järjestelmän rajoittaminen ensimmäiseen puolivuotiskauteen aiheuttaa tuonnin määräajan lyhenemisen; siirtymätoimenpiteenä tätä määräaikaa olisi tämän vuoksi pidennettävä kuukaudella,
jäsenvaltioiden olisi syytä säätää kyseisiä tuonteja koskevien tietojen toimittamisesta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (EY) N:o 3071/94 1 artiklassa säädetty tuoreen, jäähdytetyn tai jäädytetyn naudanlihan tariffikiintiö jaetaan seuraavasti:
a) 8 500 tonnia CN-koodeihin 0201 30 ja 0206 10 95 kuuluvaa jäähdytettyä luuttomaksi leikattua naudanlihaa, joka vastaa seuraavaa määritelmää:
"paloiteltu naudanliha, joka on saatu 22 24 kuukauden ikäisistä eläimistä, jolla on kaksi pysyvää etuhammasta, kasvatettu yksinomaan laitumella, teuraspaino elävänä ei ylitä 460 kilogrammaa, erikoislaatuinen tai hyvälaatuinen, nimitykseltään "naudan erityiset paloitellut ruhon osat", kartonkipakkauksissa "special boxed beef", joihin pakatusta lihasta saadaan käyttää merkintää "sc" (special cuts)";
b) 2 500 tonnia tuotteen painosta, CN-koodeihin 0201 20 90, 0201 30, 0202 20 90, 0202 30, 0206 10 95 ja 0206 29 91 kuuluvaa lihaa, joka vastaa seuraavaa määritelmää:
"valikoitu paloiteltu tuore liha, jäähdytetty tai jäädytetty, joka on saatu naudoista, joilla on enintään neljä pysyvää etuhammasta, ruhon paino ei saa ylittää 327 kilogrammaa (720 naulaa), ulkonäöltään kiinteää, leikkausjälki siisti, liha väriltään vaalea ja yhtenäinen, sekä selkeä, muttei liian paksu rasvapeite. Lihan luokittelunimi high quality beef EC";
c) 1 150 tonnia CN-koodeihin 0201 30, 0202 30 90, 0206 10 95 ja 0206 29 91 kuuluvaa luuttomaksi leikattua lihaa, joka vastaa seuraavaa määritelmää:
"yksinomaan laitumilla kasvatetuista eläimistä saatu paloiteltu naudanliha, jonka teuraspaino elävänä ei ylitä 460 kilogrammaa, erikoislaatuinen tai hyvälaatuinen, nimitykseltään "naudan erityiset paloitellut ruhon osat", kartonkipakkauksissa "special boxed beef". Näistä paloista saadaan käyttää merkintää "sc" (special cuts)";
d) 5 000 tonnia tuotteen painosta, CN-koodeihin 0201, 0202, 0206 10 95 ja 0206 29 91 kuuluvaa lihaa, joka vastaa seuraavaa määritelmää:
"ruhoja tai alle 30 kuukauden ikäisistä naudoista saatuja paloja, eläimiä on ruokittu vähintään sata päivää tasapainotetulla energia-arvoltaan korkealla, vähintään 70 prosenttia jyviä sisältävällä ravinnolla vähintään 20 naulan päiväannoksella. Amerikan yhdysvaltojen maatalousosaston "United States Department of Agriculture" (USDA) kriteerien mukaisesti choice- tai prime-luokkaiseksi merkitty liha kuuluu automaattisesti edellä mainittuun määritelmään. Kanadan maatalousministeriön kriteerien mukaisesti A 2 -, A 3- ja A 4 -luokkaan luokitellut lihat vastaavat tätä kuvausta".
2 Asetuksen (EY) N:o 3073/94 1 artiklan 1 kohdassa säädetyn jäädytetyn puhvelinlihan tariffikiintiö hallinnoidaan tämän asetuksen säännösten mukaisesti.
2 artikla
1 Laskettaessa vapaaseen liikkeeseen edellä 1 artiklassa tarkoitettujen lihojen tuontimaksun kokonaan poistamisen edellytyksenä on:
- edellä 1 artiklan 1 kohdan d alakohdassa tarkoitettujen lihojen osalta, asetuksen (ETY) N:o 2377/80 12 ja 15 artiklan säännösten mukaisesti annettujen aitoustodistuksen ja tuontitodistuksen esittäminen,
- edellä 1 artiklan 1 kohdan a, b, ja c alakohdassa ja 1 artiklan 2 kohdassa tarkoitettujen lihojen osalta, tämän asetuksen säännösten ja vastaavasti asetuksen (ETY) N:o 2377/80 12 artiklan 1 kohdan b ja c alakohdan ja 2 kohdan säännösten mukaisesti annetun tuontitodistuksen esittäminen.
Korvataan kuitenkin viittaus 12 artiklan 1 kohdan b alakohdassa tarkoitettuun asetukseen viittauksella tähän asetukseen.
2 Aitoustodistuksesta on laadittava yksi alkuperäiskappale ja vähintään yksi jäljennös lomakkeelle, jonka malli on liitteessä I.
Tämän lomakkeen koko on noin 210 x 297 millimetriä ja käytettävän paperin painon on oltava vähintään 40 grammaa neliömetriä kohden.
3 Lomakkeet on painettava ja täytettävä yhdellä yhteisön virallisista kielistä; lisäksi ne voidaan painaa ja täyttää vientimaan virallisella kielellä tai kielillä.
Lomakkeen kääntöpuolella on oltava vientimaasta peräisin olevaan lihaan sovellettava 1 artiklan 1 kohdassa tarkoitettu määritelmä.
4 Jokainen aitoustodistus on yksilöitävä käyttämällä 4 artiklassa tarkoitetun todistuksen antavan toimielimen antamaa toimitusnumeroa. Jäljennöksissä on oltava sama toimitusnumero kuin alkuperäiskappaleissa.
5 Alkuperäiskappale ja jäljennökset on kirjoitettava kirjoituskoneella tai käsin. Jälkimmäisessä tapauksessa on käytettävä mustetta ja kirjoitettava suuraakkosin.
3 artikla
1 Aitoustodistus on voimassa ainoastaan, jos liitteessä I ja II olevassa luettelossa mainittu todistuksen antava toimielin on sen asianmukaisesti täyttänyt ja hyväksynyt liitteessä II olevien ohjeiden mukaisesti.
2 Aitoustodistus on asianmukaisesti hyväksytty, jos siinä mainitaan antopaikka ja aika ja jos siinä on todistuksen antavan toimielimen leima ja henkilön tai henkilöiden allekirjoitus, jolla tai joilla on oikeus allekirjoittaa todistus.
Painettu sinetti voi alkuperäiskappaleessa sekä jäljennöksissä korvata leiman.
4 artikla
1 Liitteessä II olevassa luettelossa mainitun todistuksen antavan toimielimen on:
a)oltava sellaiseksi hyväksytty viejämaassa;
b) sitouduttava todistamaan aitoustodistuksessa olevat tiedot;
c) sitouduttava toimittamaan komissiolle joka keskiviikko tarvittavat tiedot aitoustodistuksessa olevien tietojen arvioimiseksi.
2 Komissio voi tarkistaa luetteloa, jos todistuksen antavaa toimielintä ei enää tunnisteta tai jos se ei täytä jotain velvollisuuksistaan, josta se on vastuussa tai jos uusi antava toimielin on nimetty.
5 artikla
1 Edellä 1 artiklan 1 kohdan a, b ja c alakohdassa ja 2 kohdassa tarkoitettujen lihojen osalta:
a) Aitoustodistuksen alkuperäiskappale ja yksi jäljennös esitetään toimivaltaiselle viranomaiselle samanaikaisesti aitoustodistusta koskevan ensimmäisen tuontitodistushakemuksen kanssa.
Edellä mainittu viranomainen pitää itsellään aitoustodistuksen alkuperäiskappaleen.
b) Aitoustodistusta voidaan käyttää osoittamansa määrän rajoissa useamman tuontitodistuksen antamiseen. Tällöin toimivaltainen viranomainen merkitsee aitoustodistukseen merkinnän asteen.
c) Toimivaltainen viranomainen voi antaa tuontitodistuksen vasta varmistettuaan, että kaikki aitoustodistuksessa olevat tiedot vastaavat komission tästä aiheesta antamia viikottaisia tiedonantoja. Todistus annetaan välittömästi.
2 Poiketen siitä, mitä 1 kohdan c alakohdan säännöksissä säädetään, toimivaltainen viranomainen voi poikkeustapauksessa ja hakijan huolellisesti perustellusta pyynnöstä antaa tuontitodistuksen sitä koskevan aitoustodistuksen perusteella ennen komission tietojen saamista. Tällöin tuontitodistuksia koskeva takuu vahvistetaan 3 ecuksi 100 kilogramman nettopainoa kohden.
3 Aitoustodistukset ja tuontitodistukset ovat voimassa kolme kuukautta niiden antamispäivästä lukien. Niiden voimassaolo päättyy kuitenkin 31 päivänä heinäkuuta 1995.
6 artikla
Sovelletaan asetusten (ETY) N:o 2377/80 ja (ETY) N:o 3719/88(5) säännöksiä, edellä sanotun kuitenkaan rajoittamatta tämän asetuksen säännösten soveltamista.
Poiketen siitä, mitä asetuksen (ETY) N:o 3719/88 14 artiklan 3 kohdan toisessa alakohdassa säädetään, 100 ecun määrä korvataan kuitenkin 25 ecun määrällä.
7 artikla
Jäsenvaltioiden on ilmoitettava komissiolle joka kuukauden 15 päivänä edellisen kuukauden osalta 1 artiklassa tarkoitettujen tuotteiden määrät:
- joiden osalta tuontitodistuksia on annettu,
- jotka on laskettu vapaaseen liikkeeseen,
alkuperämaan ja yhdistetyn nimikkeistön koodin mukaan eriteltynä.
8 artikla
Tämä asetus tulee voimaan 1 päivänä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17